24. 12. 84 De Europæiske Fællesskabers Tidende Nr. C 343/27 
Udtalelse om Kommissionens forslag til Rådet om fastsættelse af Fællesskabets 
arrangement med generelle toldpræferencer for 1985 (') 
(84/C 343/06) 
Rådet for De europæiske Fællesskaber besluttede den 30. juli 1984 under henvisning 
til EØF-traktatens artikel 198 at anmode om Det økonomiske og sociale Udvalgs 
udtalelse om det nævnte emne. 
Det forberedende arbejde henvistes til Udvalgets afdeling for forbindelser med tredje­
lande, som udpegede Dietmar Cremer til ordfører. Afdelingen vedtog sin udtalelse 
den 9. oktober 1984. 
Det økonomiske og sociale Udvalg vedtog på sin 220. plenarforsamling, mødet den 
25. oktober 1984 enstemmigt følgende udtalelse: 
1. Det økonomiske og sociale Udvalg konstaterer 
på ny, at Kommissionen med sine forslag til den 
generelle toldpræferenceordning for 1985 prøver at 
tage hensyn til såvel Fællesskabets økonomiske 
problemer som den meget vanskelige situation, de 
fleste udviklingslande står i. 
2. Udvalget er fortsat overbevist om, at målsætnin­
gerne med Fællesskabets generelle toldpræference­
ordning som helhed er acceptable, men at dens ind­
virkning på udviklingen i de dårligst stillede udvik­
lingslande fortsat er tvivlsom. 
Hvad angår den kvotemæssige fordeling af toldkon­
tingenterne mellem medlemsstaterne, ønsker Udval­
get, at den hidtil anvendte fordelingsnøgle fasthol­
des, og at man overvejer Kommissionens forslag om 
en ændring heraf i forbindelse med den nye ordning 
for den næste femårsperiode. 
3. Udvalget opfordrer desuden allerede på dette 
stadium Kommissionen til i sine forslag for den 
næste femårsperiode at 
— anvende GSP-ordningen som et effektivt udvik­
lingspolitisk instrument med det sigte at fremme 
den økonomiske vækst i udviklingslandene; 
— sikre større selektivitet ved at afstemme præfe­
rencerne efter 
— de pågældende produkters følsomhed, — det pågældende lands eller landegruppes 
situation; 
— fastlægge klare gennemførelsesbestemmelser for 
GSP-ordningen, specielt hvad angår oprindel­
sesreglerne for at gøre dem mere gennemskue­
lige og fordelagtige for de begunstigede lande. 
4. Listen over begunstigede lande bør revideres, 
således at ordningen kan anvendes som et udvik­
lingspolitisk instrument. Lande, som ikke opfylder 
de fastlagte kriterier, kunne således udelukkes. 
5. Udvalget opfordrer Kommissionen til at under­
søge muligheden for, at man i den næste ordning 
indføjer en klausul om, at partnerlandene overhol­
der visse minimumsnormer for arbejdsvilkår samt 
menneskerettighederne. 
6. Hvad angår det tidligere fremsatte forslag om at 
nedsætte et GSP-forvaltningsudvalg, mener Udval­
get ikke, at et særligt organ er nødvendigt. Erhvervs-
og arbejdstagerkredse bør kunne udtale sig om 
Kommissionens årlige forslag i lyset af de pågæl­
dende produkters følsomhed. 
I denne forbindelse gentager Udvalget sine tidligere 
kommentarer til tidsplanen for høringen af Det øko­
nomiske og sociale Udvalg og nødvendigheden af, 
at Kommissionen i tide offentliggør statistikkerne 
over Fællesskabets GSP-import fordelt på oprindel­
sesland. 
Udfærdiget i Bruxelles, den 25. oktober 1984. 
Gerd MUHR 
Formandfor 
Det økonomiske og sociale Udvalg 
(') EFTnr. C 294 af 5. 11. 1984.